Diari Oficial de la Generalitat Valenciana


Sumari del DOGV 350, del 07-03-1986 (1986/805840)

DECRET 22/1986, de 24 de febrer, del Consell de la Generalitat Valenciana, relatiu a la coordinació del Padró de 1986.
----------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1986/02/24/22/dof/vci/html**

### Dades del document

Número de DOGV
:   350

Data del DOGV
:   07-03-1986

Secció del DOGV
:   DISPOSICIONS GENERALS

Número del document
:   1986/805840


Data del document
:   24-02-1986

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 22/1986, de 24 de febrer, del Consell de la Generalitat Valenciana, relatiu a la Coordinació del Padró de 1986.  
El Reial Decret 1957/1985, de 24 de setembre, pel qual hom disposa la renovació dels padrons municipals d'habitants arreplega, en el seu article 3, la facultat coordinadora que, dins dels seus respectius àmbits, correspon a les Comunitats Autònomes en el procés d'inscripció padronal de data de referència 1 d'abril de 1986.   
Per altra banda, el Reglament Orgànic i Funcional de la Conselleria d'Economia i Hisenda adscriu a la Direcció General d'Economia les competències sobre estadístiques d'interés de la Generalitat, com competència exclusiva arreplegada en l'Estatut d'Autonomia de la Comunitat Valenciana, aprovat per Llei Orgànica 5/1982. El Decret del President de la Generalitat 27/1984, de 26 de desembre, designa al Servei d'Estadística Econòmica de la Conselleria d'Economia i Hisenda com òrgan a encarregat de rebre les dades de l'Institut Nacional d'Estadística i de mantenir el secret estadístic, a fi de donar compliment a allò establert en el Reial Decret 1506/1984, de 4 de juliol, sobre l'aplicació de l'esmentat secret a les Comunitats Autònomes.   
Atesa la importància que per a la Comunitat Valenciana té l'explotació estadística de la informació arreplegada en els fulls d'inscripció padronal a fi de crear un arxiu estadístic de població, i davant l'especial dificultat del procés padronal, cal escometre aquesta operació ajuntant els esforços de totes les Institucions implicades, de conformitat amb l'esperit coordinador del Decret del Consell 129/1985, de 23 d'agost, pel qual són fixades les directrius de coordinació de les funcions pròpies de les Diputacions Provincials de la Comunitat Valenciana declarades d'interés comunitari.   
Darrerament, en virtut del Pla d'Actuacions de Coordinació de les Diputacions amb la Conselleria d'Administració Pública que arreplega la intervenció de la Direcció General d'Organització i Sistemes d'Informació en el Padró de 1986, a proposta dels Consellers d'Economia i Hisenda i d'Administració Pública i amb la deliberació prèvia del Consell de la Generalitat Valenciana en sessió de 24 de febrer de 1986,   
DECRETE:   
Article primer  
La informació bàsica, que amb caràcter mínim ha d'incloure's en els fulls d'inscripció corresponents al Padró Municipal d'Habitants de 1986, coincidirà amb la dels fulls proposats per l'Institut Nacional d'Estadística, a la qual s'afegirà la pregunta addicional 9ª sobre el coneixement del valencià, el model de la qual queda arreplegat en l'Annex. En qualssevol dels casos, els models de fulls padronals hauran de mantenir el text bilingüe, d'acord amb la normativa vigent.   
Article segon  
Aquells Municipis de la Comunitat Valenciana que mecanitzen el Padró Municipal d'Habitants remetran a la Diputació respectiva, abans del 10 d'octubre de 1986, una còpia amb la informació enregistrada segons el format de registre i altres especificacions exigides per l'Institut Nacional d?Estadística en l'Ordre del Ministeri d'Economia i Hisenda de 31 d'octubre de 1985, i una altra que continga a més l'enregistrament de la pregunta addicional 9ª Ambdues còpies realitzades amb cinta magnètica comprendran la totalitat dels fulls padronals.   
Article tercer  
Les Diputacions Provincials exerciran una supervisió de l'enregistramenti de les altres fases de la mecanització informàtica per a aquells Municipis que mecanitzen el seu Padró per mitjans aliens, a fi d'assegurar una perfecta concordança entre tots els processos de mecanització que done lloc a una compambilitat total en les xifres obtingudes.   
Article quart  
Per a aquells Municipis que no mecanitzen el seu Padró Municipal, una vegada finalitzada la recollida dels fulls padronals i, en qualsevol cas, abans del 10 de juny de 1986, els remetran a la Diputació respectiva. Les Diputacions procediran en el temps més breu possible a la mecanització informàtica i retornaran tot seguit els fulls a l'Ajuntament.   
Article cinqué  
Finalitzat l'enregistrament dels fulls de tots aquells Municipis de la Província que no hagen mecanitzat el Padró Municipal, cada Diputació remetrà al Servei d'Estadística Econòmica de la Conselleria d'Economia i Hisenda, abans del 15 d'octubre de 1986, una còpia amb la informació enregistrada segons el format de registre exigit per l'Institut Nacional d'Estadística en l'Ordre del Ministeri d'Economia i Hisenda de 31 d'octubre de 1985, i una altra que continga a més l'enregistrament de la pregunta addicional 9ª, tant dels Municipis mecanitzats per la Diputació com dels Municipis que hagen mecanitzat directament. Ambdues còpies es referiran a la totalitat dels fulls padronals. El Servei d'Estadística Econòmica remetrà a l'Institut Nacional d'Estadística dins el termini marcat la còpia corresponent a l'esmentat organisme, conforme a allò establert en l'article 25 de la citada Ordre.   
Article sisé  
Les Diputacions Provincials dictaran les disposicions complementàries que asseguren el compliment d'allò disposat en el present Decret i establiran els corresponents convenis amb els respectius Ajuntaments per tal d'aconseguir-ne el bon èxit.   
DISPOSICIONS FINALS  
Primera  
Les Conselleries d'Economia i Hisenda i d'Adminis- tració Pública queden facultades per a dictar les disposicions necessàries en ordre a l'aplicació i desplegament del present Decret.   
Segona  
El present Decret entrarà en vigor l'endemà de la publicació en el Diari Oficial de la Generalitat Valenciana.   
València, 24 de febrer de 1986.   
El President de la Generalitat,  
JOAN LERMA I BLASCO  
El Conseller d'Economia i Hisenda,  
ANTONI BIRLANGA I CASANOVA  
El Conseller d'Administració Pública,  
VICENT SOLER I MARCO  
Veure imatge


Còpia Permalink ELI